**Tekintetes Vidnyánszky Attila Úr!**

Megengedje kérdeznem Önt minap álmomból felébredvén, szokatlan emberek és körlég leng körülöttem. Ez talán egy jobb kor vagy a nagyszerű halál? Hát inkább még egy lehetőség! – mondá kései önmagam, ki e levelet írá.

Így tisztelettel kérném, a „Csongor és Tünde” című darabomat bemutatni szíveskedjen.

Indokaim a következők.

Amióta idekerülék azt észlelém hogy az emberek az elmúlt 160 év folyamán ugyanúgy emberek maradtak, akiknek legfőbb feladatuk megtalálni az élet helyes útját. Ennek a megoldására keresém művemben a választ. Éppen azért ajánlanám színpadra, tanításul az ifjúságnak.   
A mű mind a korombeli, mind a mai kor emberének mulatságul szolgálhat. Ez a darab azokat az egyetemes erényeket emeli ki, amelyek az itteni földalatti vasúton megismert barátaim szavaival élve ebben a felfokozott világban nehezebben érhetőek el.

Tanulságos lehet a szeretet, hűség, a barátság értékének felismeréséhez, és az élet helyes útjának megtalálásához. Meglepődve olvastam alkotásom kritikájában, hogy Köves István ezeket a sorokat írja: „ A szerelem, a vérbő vaskosság, a tündéri és az ördögi játékosság, a filozófia és a tündérmese egyaránt a maga nyelvi atmoszférájában jelenik meg.” - Magam sem mondhattam volna szebben.

A mű mondanivalójának tökéletes átadását a szereplők megválasztása nagyban befolyásolja, ebben szeretnék a segítségükre lenni. Tünde legyen szép, de erényes. Egy olyan nőideál hordozója, ami az ifjúságnak minta példaként szolgálhat. Mivel Csongor alakja összetett, nehéz színészi munkát kíván, a színész kiválasztásánál ezt vegyék figyelembe. A boszorkány alakjánál már a küllemében is elérhető legyen a negatív jellem. Böske és Balga a köznép alakját megközelítő küllemű és modorú legyen. A díszletek és a nyelvezet aktualizálásával a darab nagyobb közönségsikerre számíthat. Az Önök színpadtechnikája nagyban emelheti az előadás színvonalát. Az erdő és a fák motívuma kiemelkedő szerepet játszik, így ezek uralhatnák a színpad nagy részét. Csongor által használt bevezető út határozottan, jól láthatóan nyíljon 3 felé. A csodafa kialakítása sejtelmes, földöntúli, szinte elérhetetlen legyen. Az előadás mozgalmas, mint azt a barátaim mondják pörgős legyen, aminek kialakításában állok rendelkezésükre.

Remélem közös munkánk e kései század okulására válik.

**Tisztelettel:**

**Vörösmarty Mihály**

Budapest, 2016. év harmadik hava

Ps: Köszönöm a kedves barátaimnak, akik a világító gépbe beírták a levelem, hogy Önhöz kerülhessen.